苏木的选方是什么? 请描述苏木的选方
治妇人月水不通，烦热疼痛：苏枋木二两(锉)，硇砂半两(研)，川大黄(末)一两。上药，先以水三大盏，煎苏木至一盏半，去滓，入硇砂、大黄末，同熬成膏。每日空心，以温酒调下半大匙。(《圣惠方》苏枋木煎)治产后气滞作喘：苏木、人参、麦门冬，水煎服。(《妇科玉尺》苏木汤)治产后血运，腹闷，气喘急欲死：苏枋木(末)二两，荷叶(炙)一枚，芍药一两半，桂(去粗皮)一两，鳖甲(去裙襕，醋炙)一两半。上五味，锉如麻豆大，以水五盏，藕汁一合。同煎取二盏，去滓，入红雪一两，分温二服，粥食前，如人行三、五里再服。(《圣济总录》苏枋饮)治血晕：苏木五钱，煎水，加童便一杯，顿服。(《陆川本草》)